ming030890/wiki-yue-high-quality huggingface dataset:
酒井高德

酒井高德（日文：酒井高徳，1991年3月14號—）係日本足球員，司職後衞，日本足球代表隊成員。

日本足球代表隊
佢代表日本參加過2014年FIFA世界盃。
酒井高聖

酒井高聖（1996年3月20號—）係日本足球員，司職後衞，效力新潟天鵝。
酒井瞳

酒井瞳（粵拼：zau5 zeng2 tong4；日文：酒井 瞳(Sakai Hitomi)；1989年5月3號—）係日本女演員，宮崎縣延岡市人，2008年出道加盟入前女子組合美女甜甜圈做第二期成員，而家係Sony Music Artists旗下藝人。

演出
呢個表唔完整，歡迎加料。
酒井良

酒井良（1977年8月9號—）係日本足球員，司職中場，效力過湘南比馬，山形山神，Okinawa Kariyushi FC，草津溫泉，及町田澤維亞。
酒井隆介

酒井隆介（1988年9月7號—）係日本足球員，司職後衞，效力名古屋鯨魚。
酒井香奈子

酒井香奈子 ，係日本嘅一個女藝人同埋配音員。
酒井法子

酒井 法子（粵拼：zau5 zeng2 faat3 zi2；日文：酒井 法子(Sakai Noriko)；1971年2月14號—）係一位日本女藝人，代表作包括《同一屋簷下》、《等你說愛我》。佢喺日本本土唔算好紅，但喺日本以外嘅亞洲地區好多人知。
酒井法子個阿爸酒井三根誠係日本黑社會大佬，2009年8月3號因涉嫌吸毒被捕，同年10月26號被判監一年半，2010年10月23號出獄。2011年佢成為中國大陸嘅禁毒大使。

相熟
合作過或相熟藝人：西村知美、安達祐實、松嶋菜菜子、野島伸司、木村拓哉、孫耀威、竹野內豐、唐澤壽明、桂正和、河村隆一。
酒井隆

酒井隆（1887年10月18號—1946年9月30號）係日本軍人，香港日治時期香港軍政廳最高長官。
荃灣公園

荃灣公園（英文：Tsuen Wan Park）係香港一公園同遊樂場，喺荃灣永順街59號，近如心廣場，行政上歸荃灣區。設施有瞭望塔、人工瀑布、兒童單車徑、兒童遊樂場、門球場、網球場、中央廣場、露天劇場、寵物公園、卵石路步行徑、緩跑徑、健身站同埋洗手間。
荃灣區

荃灣區係香港地方行政區之一，位於香港新界南部，區議會選舉嘅代碼係K，2007年選舉，分17分區。荃灣區以區核心地帶荃灣命名。
荃灣區連埋葵青區夾埋嘅荃灣新市鎮，唔計新九龍，係新界第一個衞星城市，即家下嘅新市鎮。
2006年為止，荃灣區總面積約莫60.01平方千米，人口28萬8728，佔香港人口百分之4.2。

歷史
荃灣區嘅地界，係由荃灣理民府而來，屬理民府，係香港政府管治新界南部而設。後尾有地方行政白皮書，落實地方行政，就設立荃灣區議會。荃灣區議會係荃灣區嘅咨詢機構，係民選、委任同荃灣鄉事委員會主席組成。區議會喺1981年4月1號成立。佢係香港最早成立嘅區議會之一，皆因佢前身係「荃灣康樂市容諮詢委員會」，早到去1976年。過咗一年，喺1977年，就改名做「荃灣諮詢委員會」。再過幾年，喺1981年，就改組成「荃灣區議會」，除咗成個荃灣新市鎮外，重包括油柑頭、汀九、深井、青龍頭、嘉龍、馬灣、大嶼山北部同埋梨木樹等地方。
1981年到1985年期間，荃灣區嘅管轄範圍，包括成個荃灣新市鎮（荃灣、葵涌同埋青衣），東至金山郊野公園西面界線，南至荔景山路九華徑同埋荔景臺，西至青龍頭嘉龍村，北至大帽山郊野公園近荃錦坳同埋城門郊野公園近鉛鑛凹，而馬灣同埋大嶼山東北部亦係荃灣區嘅範圍。
隨住荃灣新市鎮發展，荃灣區人口不斷增加，政府為咗減輕區議會資源分配嘅負擔，就重新劃分地方行政區，喺1985年4月1號成立「葵涌及青衣區議會」（1988年4月1號改叫「葵青區議會」），集中服務葵涌同埋青衣居民。荃灣區重新劃界，東面以城門道、和宜合道、昌榮路、青山公路同埋德士古道為界，南面以汀九海岸線同埋馬灣海峽為界，西面仍然以青龍頭嘉龍村為界，北面仍然以大帽山郊野公園近荃錦坳同埋城門郊野公園近鉛鑛凹為界，馬灣同埋大嶼山東北部（包括陰澳、竹篙灣）仍然歸屬荃灣區。

地理
荃灣區喺新界中南部，東面係沙田區，南面係葵青區，西係屯門區，西北係元朗區，而東北係大埔區。荃灣區以荃灣市中心為核心，以海劃分，可以分成三部份，北面係新界大陸，東南面馬灣一島，同埋大嶼山個島嘅東北一角。後兩者雖然係離島，但因為居民來往以荃灣市為中心，所以傳統來講，都歸入荃灣區。

山
荃灣區大陸方面，北面一帶係山脈，山脈由九龍伸到去屯門。荃灣區來計，東面向西行，有針山、草山、鉛礦坳、香港最高峯大帽山、荃錦坳，直至大欖涌附近，大欖角東便入海。荃灣區天然北同東北邊界，就係順住呢條山脈嘅山脊。呢個山脈大部份都係郊野公園。南脈南邊重有比較矮啲嘅山，好似象山、芙蓉山、上花山、下花山、蓮花山等。
北便山脈一帶，東北城門山腰，草山同孖指徑之間嘅城門水塘，唔計新九龍，係香港政府響新界第一個起嘅水塘，供當時九龍用水所需，一直用到今日。

海
而南邊就對住藍巴勒海峽，隔開荃灣同青衣島。東南嘅地就相對平少少，同葵青區嘅葵涌部份相接。荃灣西約到青龍頭海皮，有唔少海灘，不過因水質關係，已經好少人游水。

市鎮
荃灣本來平地就唔多，市中心一帶，原本係淺灘來。為咗開市區，就填咗幾次海。荃灣新市鎮係早期衞星城市，所以設計以自給自足為主，區內有好多住宅區同工業區，等啲人唔使跨區返工。而市區生意對象，都係荃灣，葵涌同青衣島居民為主。不過1980年代，香港工業息微，居民就轉向服務業為主，到唔同區分返工，尤其係市區。

分區
荃灣區2003年起，選舉分17分區，順編號計，分別係德華、楊屋道、海濱、祈德尊、福來、愉景、荃灣中心、荃威、麗濤、麗興、荃灣郊區西、荃灣郊區東、綠楊、梨木樹東、梨木樹西、石圍角同埋象石。

人口
跟據返2011年嘅人口普查，荃灣區嘅人口有304,637人。區內大部份都係住私人樓，其次係公屋。
荃灣區議會

荃灣區議會係香港18個區議會之一，負責協助處理荃灣區嘅事務。
荃景花園

荃景花園（Tsuen King Garden）係香港新界荃灣區一個大型私人屋苑，喺荃灣荃景圍。發展商係新鴻基地產，管理公司係其士富居管理服務有限公司。荃景花園總共分二期：第一期（第1-7座）1987年，第二期（第8-12座）1988年，樓高34層。

屋苑特點
荃景花園四周依山起喺山腰，鄰近下花山，部份單位能夠睇到荃灣市區同隔籬海域藍巴勒海峽。近荃景圍公園、荃灣中心。屋苑又有停車場。近荃灣中心購物商場。
荃景圍體育館

荃景圍體育館，香港室內體育館之一，喺荃灣柴灣角荃景圍，美環街三十八號，近愉景新城，英文叫Tsuen King Circuit Sports Centre。行政上歸荃灣區。設施有籃球場、排球場、羽毛球場、壁球場、活動室。
館一九九八年七月十一號開張，歸康樂及文化事務署管。壁球場曾經翻新過，為此二〇一〇年十一月一號到十二月三十一號停開過。
荃榮街遊樂場

荃榮街遊樂場，香港公園之一，遊樂場之一，喺荃灣荃榮街，近悅來酒店，英文叫Tsuen Wing Street Playground。行政上歸荃灣區。設施有籃球場，以及籃球練習場兩個，有洗手間同傷殘士人洗手間。開朝六半晚十一。
荃灣中心

荃灣中心（Tsuen Wan Centre）喺香港荃灣荃景圍，發展商係新鴻基地產，同埋由啟勝物業管理有限公司管理。荃灣中心喺1982年起好同入伙，總共有19座住宅樓宇，一共分三期：第一期 1980年，第二期 1981年，第三期 1982年，提供 4300 個住宅單位。

屋苑環境
屋苑四周依山而起，近下花山。因為荃灣中心喺荃景圍，所以唔近荃灣市中心，而且周圍都俾私人樓包圍。屋苑喺2003至到2007年進行咗翻新工程，包括重髹外牆、大堂、換管道等等。

屋苑設施
屋苑設有兩個大型商場、停車場同埋專線小巴總站。
商場嘅鋪頭包括超級市場、餐廳、麵包店、診所等，服務性質係實用為主。
荃灣千色匯

荃灣千色匯（KOLOUR ‧ Tsuen Wan），之前叫做荃灣城市中心（Tsuen Wan City Landmark），係香港新界荃灣嘅一個私人樓同商場，一共分兩期，分別喺眾安街同埋青山公路，由恆基兆業發展。1期同2期商場面積一共有成33萬平方呎，同埋有冷氣通道相連。1期嘅上層係商業大廈，而2期嘅上層就有3幢私人樓，自己有平台花園。商場最大嘅租客係荃灣千色百貨，係荃灣市中心其中一個地標，佢亦係恆基兆業嘅子公司。
1期同2期嘅名唔係跟落成年份嚟排。「荃灣城市中心Ⅱ」先喺1989年喺青山公路側邊起好，而「荃灣城市中心Ⅰ」就喺1996年先至喺眾安街起好。咁係因為恒基兆業刻意將兩期個名掉轉，喺新一期落成之後先至改番兩期個名。其實，2期喺1期落成之前係叫「荃灣城市廣場」，到咗1期發展好之後兩年先至夾埋叫「荃灣城市中心」。不過，因為「荃灣城市中心」嘅稱號已經用咗一段時間，為咗分清楚就叫眾安街嘅商場做「荃灣城市中心Ⅰ」，原本嘅「荃灣城市廣場」就叫做「荃灣城市中心Ⅱ」。
袁國強

袁國強，大紫荊勳賢，SC，JP（英文：Rimsky Yuen Kwok Keung，1964年6月17號—）係前香港特別行政區政府第3任律政司司長。
袁國強喺1987年成爲私人執業大律師，專注處理商業糾紛，並曾經擔任國際仲裁嘅仲裁員同商業糾紛的調解員，2003年獲委任為資深大律師，再喺2006年獲委任為香港高等法院原訟庭特委法官。2007至2009年擔任香港大律師公會主席，2013到15年間時任律政司司長袁國強、政務司司長林鄭月娥同埋政制及內地事務局局長譚志源等合稱「政改三人組」，到咗2018年1月6號，中華人民共和國國務院根據，並免去袁國強嘅律政司司長職務，任命為鄭若驊即由上任。

公職
袁國強曾擔任多項公職，包括司法人員推薦委員會委員、廉政公署貪污問題諮詢委員會非官方委員、交通諮詢委員會主席、強制性公積金計劃管理局非執行董事、香港教育學院校董會成員。
袁嘉蔚

袁嘉蔚（英文：Tiffany Yuen Ka-wai，1993年9月30號—），花名「田灣女孩」、「瑜伽蔚」，係香港民主派女政治人，南區萬事屋（中文：南區萬事屋）成員，南區區議會田灣（中文：田灣 (選區)）選區議員、社區參與事務委員會主席、南區平等機會工作小組主席、南區復康活動及長者友善社區工作小組副主席，亦係區諾軒立法會議員辦事處嘅南區社區幹事，專職處理田灣嘅地區事務。佢同時係香港眾志創黨主席羅冠聰前女友，自己亦做過香港眾志副主席，2018年退出咗。

簡歷
袁嘉蔚喺英屬香港出世，香港城市大學中文系畢業，讀書期間已經活躍參與社會運動，包括參與過2014年反新界東北撥款示威（中文：反新界東北撥款示威）同佔領中環。佢2016年加入香港眾志，2017年佢男友羅冠聰被取消立法會議員資格後，佢曾經係其中一個接棒參加補選嘅人選，最終考慮知名度等等因素，決定由周庭出選，袁嘉蔚就做香港眾志副主席。2018年5月，佢無競逐連任副主席，同時宣佈退出香港眾志。同月佢決定落腳南區嘅田灣參與地區工作，同埋喺第6屆香港區議會選舉挑戰由2004年開始就任區議員嘅陳富明，結果以4191票打贏陳富明，成功當選。
2020年，袁嘉蔚喺社交平台Po咗玩倒立嘅相，有網民更幫佢起咗個「瑜伽蔚」嘅花名。同年，袁嘉蔚同另外兩個社運人士黃莉莉、何嘉柔開咗個YouTube頻道「番號ABC」講性話題。
2021年，佢同梁凱晴、岑敖暉因為參加維園六四燭光晚會而畀香港警察起訴非法集結罪名成立，佢同梁凱晴畀香港法官判處坐花廳4個月，即時被剝奪區議員席位。
袁和平

袁和平，香港資深電影界人士，曾經攞過香港電影金像獎專業精神獎。
袁嘉敏

袁嘉敏（Candy Yuen Ka Man，1984年10月28號—）係香港女藝人，2009年度香港小姐最上鏡小姐，曾經係無綫電視藝員，之後做過電影演員。

簡歷
袁嘉敏自初中開始留學澳洲墨爾本，讀完墨爾本大學傳理系學士一年級之後返返香港，喺香港大學讀比較文學系學士。畢業後佢喺陳可辛嘅電影公司做過發行工作，2009年經陳可辛嘅伴侶吳君如推薦參加香港小姐，做咗決賽10位佳麗之一，最後雖然攞到最上鏡小姐，但入唔到三甲。2010年佢正式簽約做無綫電視藝員，拍過幾套電視劇，2013年轉投太陽娛樂文化，主力拍電影，2017年約滿後轉型做KOL，間唔中仍然有幕前演出。

演出
呢個表唔完整，歡迎加料。
袁大明

袁大明，香港自然療法倡議者，曾經創立政治組織香港更好大行動，網台源電台，又有意參選立法會但因國籍問題未能入閘。

早年生涯
袁大明喺60至70年代期間喺美國讀書，之後回港任職會計，又喺IBM做咗4年電腦工程師。之後去咗加拿大同其他唔同地方鑽研自然療法，直到1987年返番香港。佢亦曾經同時事評論員王岸然一齊喺香港人民廣播電台（已經結束營運）主持節目《香港出路》。

2008年報名參選立法會選舉
袁大明曾經有意參選2008年香港立法會選舉，出戰香港島直選，並曾經得到王岸然支持同協助選舉工程，佢嘅政綱當時話自己支持普選，但就比起民主派候選人保守，並無提及要喺2012年落實。但因為未能成功放棄加拿大國籍問題未能入閘。

2016年被襲擊事件
喺2016年2月，佢喺金鐘太古廣場附近被襲擊，需要送院縫四針。

主張飲用雙氧水爭議
1996年，香港基督教錫安教會因為領袖梁日華主張飲用雙氧水能醫百病，包括癌症同愛滋，令當時香港社會同醫學界嘩然，亞視節目《今日睇真D》亦有討論事件，而袁大明就喺節目受訪表態聲援梁日華。
袁婭維

袁婭維（粵拼：jyun4 aa3 wai4；簡化字：袁娅维；英文：Tia Ray；1984年12月12號—），中國女歌手，2004年入演藝圈，為張靚穎、馬天宇幾個歌手做幕後和音編唱，直至2012年參加《中國好聲音》攞到劉歡組4強全國16強之後，轉到幕前做歌手，受歡迎，2014年11月發行首張專輯《T.I.A.》，佢憑住呢張專輯攞到第十屆勁歌王金曲金榜「傑出青年歌手獎」同「最佳舞台演繹獎」。同時攞到第16屆華語音樂傳媒大獎「評審團推薦獎」提名。

經歷
2004年，簽約Unimitied唱片同去日本培訓。2005年，參加日本新年音樂會同擔任橙天娛樂唱片部聲樂老師。2006年，擔任解曉東、胡楊林、葉熙祺等多位歌手專輯嘅監唱同和音編唱。2007年，係江一燕、朱婧、江凱文專輯配唱和聲同創作單曲。2008年，擔任派格太合傳媒唱片部聲樂老師，同埋係馬天宇、胡彥斌和聲編寫同配唱。2009年，為張靚穎《update》專輯歌曲《Yalta》、《Your Song》、《日落大道》嘅創作同demo錄制編寫。2010年，同朋友組建「Tha KnutZ」喺熱波音樂節、草莓音樂節、恆大音樂節等全國各大音樂節上表演。2011年，發行單曲《你呢》。2012年，參加《中國好聲音》比賽進入劉歡組4強、全國16強而開始正式轉到幕前成為正式歌手。2013年，簽約金牌大風（已被華納唱片收購，自動轉為華納唱片歌手），同埋去英國參加足球嘅文化交流，同碧咸一齊擔任形象大使。2014年11月18號，發行首張個人專輯《T.I.A.》，同年12月去澳洲墨爾本出席國際電影節，擔任嘉賓。2015年參加東方衛視《中國之星》，為劉歡組推薦歌手。2017年1月，加盟湖南衛視《歌手2017》，為首發歌手，喺第二輪補位賽遭到淘汰，之後喺突圍賽演唱《開往春天的地鐵》以第六名突圍成功，喺4月15號決賽攞第七名。2020年1月，加盟湖南衛視《歌手·當打之年》、為首發歌手，喺第四輪遭到淘汰，之後喺突圍賽演唱《盛夏光年》以第一名突圍成功，喺4月24號總決賽攞亞軍。

《歌手2017》
2017年1月，加盟湖南衛視《歌手2017》、為首發歌手，喺第二輪補位賽遭到淘汰，之後喺突圍賽演唱《開往春天的地鐵》同《Kiss From A Rose》以第六名突圍成功，喺4月15號決賽攞第七名。

《歌手·當打之年》
2020年1月，加盟湖南衛視《歌手·當打之年》、為首發歌手，喺第四輪遭到淘汰，之後喺突圍賽演唱《盛夏光年》以第一名突圍成功，喺4月24號總決賽攞亞軍。
諗頭

諗頭，又叫想頭，解難之見，解決之始。即係諗、見、意、念、思、計。英文稱之為 idea（粵拼：aai6 di1 aa4，粵音假借：艾啲牙 / 艾啲亞），取自希臘文 ἰδέα（idea），形、態之意，佢又衍生自ἰδεῖν（idein），即係見。
諗頭含意都幾廣泛，有好多唔同講法，除咗諗、見、意、念、思、計之外，重有意見、意思、念頭、想像、心思、大意、主意、觀念、諗頭，數之不盡。大意為思緒之中，形成印象，就好似睇到咁，從而得出達成之法，或者新嘅路向。發明、發現都係由此而起。
西洋而言，有形者，思緒睇出物之像，無形者如概念，就無形無像。之不過西洋，一樣眾說紛芸，大眾有大眾講法，哲學亦有哲學種種講法。大眾而言，有所諗，有所見，從而得出可行方向。亦可以解為印象，又或者意見同信念。
諗頭起自平日所收之訊息，同為件事而收嘅訊息。整理種種訊息之間，得出有何關聯。諗到關聯之際，又如何用得出，得出切合問題之方法，此為念頭。如此唔只有意之時，先睇得見，有時係無意間，都會忽發奇想。更者，日有所思，夜有所夢。大腦喺瞓得好之時，就重組記憶，當日所收之訊息，所有之思緒，同現有記憶，段段整合，生出關聯。重組而發夢，荒誕不經，九唔搭八，反而會見到新念頭。死諗爛諗諗唔到，瞓一覺，第二日又會諗通，亦係此理。如此睇出反覆思想，以及無意識嘅重組，都同諗頭有關。
古希臘哲者柏拉圖，就以idea講形與狀，同當今所講非常唔同。世間物之形，都抄自理想之形，之不過抄得唔完美。雖則同現今所講唔同，咁都係英文idea嘅初意。而法國哲者笛卡兒，跳出柏拉圖所定，指idea為所想之像，有如物之形，內在嘅。自始個字有新用法，趨向現今字義。
現今 idea，經常借發光電燈膽示意。一來光以示發明，正所謂靈光一現，人以光以示聰明，解決問題。二來，愛迪生發明電燈膽，人盡皆知，世界時時引以為例，愛迪生亦時有持電燈膽之形像。三者，卡通片菲力貓，由佢開始，時時用電燈膽代表諗通咗，即係有 idea。
諜海群英會

《諜海群英會》（The Quiller Memorandum）係套英國嘅電影，喺1966年上畫。呢套戲嘅主角係佐治薛高同埋阿歷堅尼斯。
論盡媒體

論盡媒體（粵拼：leun6 jeun6 mui4 tai2，英文：All About Macau Media）係澳門一間以網絡為主要平台嘅新媒體，喺2012年10月正式開始營運，亦係澳門少有嘅獨立媒體以及澳門最初成立嘅新興線上媒體之一，佢英文名稱意思係「將事情講清楚」。首任社長係陳麗靜，現任社長係吳小毅。
除咗專注報導同時政有關嘅新聞之外，《論盡媒體》亦會報導同人權自由、土地、保育、同性戀同城市規劃等議題。受眾上，《論盡媒體》有七成係澳門讀者，一成香港讀者同一成台灣讀者，年齡層大概係25-34歲為主。另外《論盡媒體》面對住電話被非法竊聽、資金同人手短缺，同埋網上競爭愈嚟愈大，同自身網站喺特定時段會畀人攻擊嘅問題。

歷史
《論盡媒體》總編輯彭靄慈最早喺2010年同澳門周報《訊報》合作，創立《論盡澳門街》作為每星期專題報導。2012年10月《論盡媒體》正式成立後開始經營Facebook專頁同創立官方網站，之後喺2013年開始每月出版一次紙本。呢份媒體最初只有義工經營同主力做每週專題，之後新增三名全職員工，佢哋收入嚟自《訊報》稿費、讀者捐款同廣告收入等。

反離保運動
内文：tsl、zh同澳門反離保運動
喺2014年嘅澳門反離保運動期間，當地互聯網嘅號召力發揮咗好大作用，其中《論盡媒體》同澳門民主派議政團體新澳門學社成員創辦嘅《愛瞞日報》兩間網媒表現相對較突出，兩間媒體好多報導都迫使澳門特區政府就市民嘅抗議聲音作出回應，對社會作出較大嘅影響力。澳門葡英傳媒協會會長馬天龍（José Carlos Matias）指出，《論盡媒體》係澳門相對較為獨立同埋能夠喺網上產生較大影響力嘅媒體。亦有研究者認為反離保運動嘅成功唔單只係澳門人嘅勝利，亦係互聯網另類媒體嘅勝利，因為呢啲媒體超越咗主流媒體所設置嘅輿論障礙，創造咗相對自由嘅空間去傳播同親政府嘅建制派抗衡觀點，能夠號召群眾作出行動。
鐙骨

鐙骨（粵拼：dang3 gwat1，stapes ）係人體耳仔入面嘅骨，係三嚿聽小骨嘅其中一嚿，連住砧骨同卵圓窗。鐙骨亦係人體入面最細而且最輕嘅骨。
鐮刀

鐮刀係一種用來耕田嘅架生，佢嘅刀刃係弧形嘅，主要用來割禾同埋切草。

文化
喺共產主義社會入面，鐮刀代表農民，會夾埋代表工人嘅鎚仔，一齊做共產主義嘅標誌。
鐘面

鐘面又叫錶面，係指鐘或者錶嘅可見部份，透過上面嘅指針指向刻度去顯示嗰陣嘅時間。鐘面基本有時針同分針，分別顯示鐘頭同分鐘，有啲會有埋秒針顯示秒。
鐘鼎文

鐘鼎文，又叫金文，係古時中國一種字，喺商朝到周朝流行，刻喺鐘同鼎等等嘅青銅器上面。
鐙

鐙（英文：stirrup）係騎動物（尤其騎馬，所以又叫馬鐙）嗰陣畀騎者對腳有嘢踩住嘅配件，可以令騎者坐得穩陣啲。
鐨

鐨（讀費，粵拼：fai3；英文：Fermium）係元素一種，符號Fm，原子序號100，原子重量257.0951。佢電負度有1.3。鐨嘅名出自費米。
維基同享有多媒體嘅嘢：
Fermium（類）
鐮倉有那

鐮倉有那 ，係日本嘅一個女藝人同埋配音員。
鐠嘅同位素

自然界中嘅鐠只係有一種穩定同位素141-Pr，但有38種放射性同位素，其中比較穩定嘅有143-Pr，半衰期係13.57日；142-Pr，半衰期係19.12個鐘。其餘嘅放射性同位素嘅半衰期都唔超過5.985個鐘，大部分嘅半衰期少過33秒。鐠重有6個亞穩態，比較穩定嘅係138m-Pr（半衰期2.12個鐘）、142m-Pr（半衰期14.6分鐘）同134m-Pr（半衰期11分鐘）。
鐠嘅同位素原子量從120.955 u（121-Pr）到158.955 u（159-Pr）。穩定嘅同位素141-Pr如果放出β射線，會得到電子。主要放射產物係鈰嘅同位素鈰-58同釹嘅同位素釹-60。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
豆茸

豆茸，或寫做豆蓉、豆泥，係豆嘅茸，用豆、糖同水煮成，係中國、韓國同日本甜品成日用到嘅材料。
喺粵語，「豆沙」專指紅豆嘅豆茸；如果齋講「豆蓉」或者「豆茸」而無提豆名，好多時係指綠豆豆茸。

文化
喺廣東地區，糕餅嘅餡以蓮茸係上品，相反豆茸就係下欄嘢，而豆蓉又叫「豆泥」，所以粵語俗語就借用咗「豆泥」，去形容一樣嘢品質差。
豆蔻

豆蔻係種香料，主要係嚟自豆蔻屬嘅籽，廣義上亦可以嚟自一啲其他薑科嘅屬，譬如小豆蔻屬。
豆蔻屬

（學名：Amomum），經常被簡稱豆蔻，係薑科下面嘅一個屬植物，約150個品種。
豆苗餃

豆苗餃或者菜苗餃係種點心，用澄麵皮包豆苗或菜苗加蝦做餡，然後蒸熟，可以講得上係蝦餃嘅變種。
豆蔻包

豆蔻包係落咗豆蔻嘅包，主要喺芬蘭同瑞典流行，會同茶或者咖啡一齊食。
蝴蝶夫人

《蝴蝶夫人》（Madama Butterfly）係由意大利作曲家普契尼（Giacomo Puccini）作嘅歌劇。嗰劇由雷基·伊利卡同喬賽普·賈科薩寫劇本，並根據隆恩嘅故事同伯勒斯科嘅戲劇做藍本。
蝨

蝨（又寫虱，有時會用另一個字蚤），或者叫蝨乸，學名蝨毛目（Phthiraptera），係昆蟲綱下面一種蟲，有三千幾個唔同品種，多數寄生響動物嘅皮或者毛髮度。
蝴蝶園

蝴蝶園係一個展示蝴蝶品種嘅場所，佢既有溫室模式嘅動物園，亦有開放式嘅花園。

歷史
早期開始有活蝴蝶展覽嘅係1970年代，喺英國嘅倫敦動物園開始建造以溫室形式運作嘅蝴蝶園。而美國第一間嘅蝴蝶園：蝴蝶世界，喺1988年響佛羅里達州出現。香港海洋公園早喺1990年代亦建造溫室格式嘅蝴蝶園，但已經拆咗，香港濕地公園同嘉道理農場係香港現時其中2個擁有大型蝴蝶展示場嘅動物園。
Paper Kite attracted to black & white Monsanto Insectarium
蝴蝶山

蝴蝶山（英文寫Wu Tip Shan），係香港一山，喺新界粉嶺。山大約有240米高，頂上有亭，東便同南便山腳有蝴蝶山村，東北山腳有蓬瀛仙館。山有徑上山頭箕勒仔，為晨運客常經之路。山上有詠春宗師葉問之墓。
山北有蝴蝶山路，不過馬路唔上山，只喺山腳。上山有幾條徑，其一條叫蝴蝶山行山徑，喺蓬瀛仙館側邊，田心休憩處停車場嗰邊上，近百和路。另一條蝴蝶山路近寶生園養蜂場上。上到山頂可以繼續通去北大刀屻。
蝴蝶山腳有好幾間學校，北便有中華基督教會基新中學，蝴蝶山路頭，西南便有粉嶺救恩書院、聖芳濟各書院、佛教普光學校。另有一間老人院，恩怡護老之家，喺東北方。而警察機動部隊總部，亦設喺蝴蝶山西側山腳。
南便山腳處，有蝴蝶山休憩處。
22°29′23″N 114°08′13″E﻿ / ﻿22.4896836°N 114.1368091°E﻿ / 22.4896836; 114.1368091
蝮蛇科

蝮蛇科（學名Viperidae）係一種分布喺全世界嘅毒蛇。蝰蛇（Viperinae）同蝮蛇（Crotalinae）就係呢一科嘅代表，佢哋體粗尾細，個頭係三角形嘅。
佢哋嘅毒液中含有血毒素，有啲品種重含有神經毒。佢哋嘅毒牙比較長，可以深深拮入獵物體內有效咁注射毒液。毒牙同上顎之間有關節，可以喺口中放倒。
蝮蛇有紅外線感應器官，喺唔同嘅環境溫度中用嚟識別獵物嘅體温。
呢科係夜間出沒嘅動物。
蝰蛇同蝮蛇都唔長，但係唔同品種之間體長嘅差異好大。（Bitis schneideri至多得嗰28厘米，而Lachesis muta就可以生到3.6米）
蝮蛇科包括四個亞科：
白頭蝰亞科（Azemiopinae）
夜蝰亞科（Causinae）
蝮蛇亞科（Crotalinae）
蝰蛇亞科（Viperinae）
維基同享有多媒體嘅嘢：Viperidae
西歐

西歐（英文：Western Europe）即歐洲西部，同東歐相對。有時會加埋南歐、北歐同中歐作比對。但點為之西歐，唔同時期有唔同解法，到今日都各有各講。
其中一隻，連埋中歐來比，係有英國、愛爾蘭、曼島、比利時、法國、荷蘭、盧森堡同埋摩納哥。有時唔計中歐，會加埋瑞士、列支敦士登同奧地利，但將英國同愛爾蘭歸入北歐。
冷戰時期，東歐同西歐係兩大陣營，分法同以上好唔同。
西檸煎軟雞

西檸煎軟雞，簡稱西檸軟雞或者西檸雞，係一味廣東菜，雖然個名用到「煎」，但主要材料係炸雞肉，再同檸檬汁加糖開茨汁一齊煮起，同咕嚕肉整法差唔多。
西江

西江，舊時叫鬱水，係中國南方一條江，以長來計，排中國第三，喺長江、黃河之後。係廣東同廣西主要水道，航運量居中國第二，僅次於長江。西江係珠江水系一部份。
西江起於雲南，經廣西，到廣東佛山三水同北江匯合，西行入珠江以南珠江三角洲，順德番禺之間一等支流，注入珠江，同東江匯合。三角洲中，主渠喺江門、中山之間，注入南海。
西江水係珠海、澳門一帶主要淡水水源。
西江大學

西江大學（粵拼：sai1 gong1 daai6 hok6，서강대학교）係喺大韓民國首爾嘅一間大學，1960年創校。
西水坡遺址

西水坡遺址係喺中國河南嘅一個仰韶文化嘅遺迹，喺1987年5月喺施工時被發現。佢位於濮陽市區內，面積約五萬平方米，被發掘嘅遺迹包括房基、窖穴同墓葬。其中墓葬入面除咗仰韶文化嘅墓葬外，重有少數屬於龍山文化同東周。出土嘅文物包括陶器、石器同骨器。
西水坡遺址發掘出咗蚌塑龍形圖案，距今6400年左右，其成形時間喺中國國內已發掘文物中係最早嘅，俾考古界譽為「中華第一龍」。
西江村

西江村（粵拼：sai1 gong1 cyun1）喺廣州，又叫西崗，係舊時番禺縣茭塘司彬社下轄嘅一個鄉，有霍、李兩個姓。二十世紀中期，西江村被隔離嘅小洲村吞併。

西江開村
明朝洪武年間，祖籍江西新建縣嘅霍敬宗（一世祖長惺公）嚟廣東惠州做知府，退休就喺番禺縣住落，開咗西江村。長惺公兩個仔，大仔霍珪（二世祖鎮西公）呢一支就一直喺西江村；細仔懷西公遷入練溪。
西沙

西沙係南中國海群島，晌文昌東南180海里，依家由中華人民共和國政府管，而中華民國同越南政府都宣稱有嗰度主權。
西沙路臨時寵物公園

西沙路臨時寵物公園，香港公園之一，遊樂場之一，喺馬鞍山西沙路同恆輝街交界，馬鞍山鐵路橋底，英文叫Sai Sha Road Temporary Pet Garden。行政上歸沙田區。設施有狗公園、寵物公園。
錐腹蜻

錐腹蜻（Acisoma panorpoides）係一種身形細但好常見嘅蜻蜓，屬蜻科。蜻蜓公嘅顏色為藍黑色，而乸就係淡綠色同黑色。佢哋最特別嘅地方就係個肚嘅形狀。個肚由第5至第7腹節開始好明顯係收窄咗，形成好幼嘅末端。呢個品種主要喺被荒廢嘅農田沼澤，或者係多野草嘅池塘度住。飛得唔叻，只可以短途飛行。

分布
錐腹蜻嘅分布地遍及阿富汗、緬甸、中國（包括台灣）、香港、印度、斯里蘭卡、印尼、日本、尼泊爾、馬來西亞、菲律賓、新加坡、泰國等東南亞地區。已知非洲而家有3個亞種。
錒

錒（粵拼：Aa3，Actinium）係種放射性元素，化學符號係Ac，來自拉丁文名Actinium。佢個原子序數係89，屬於錒系元素之一。佢可以由鈾元素演變而成。
維基同享有多媒體嘅嘢：
錒（類）
錒系化學

錒系化學（英文：actinide chemistry）係化學嘅一門，專研究錒系元素。
錐果葶藶

錐果葶藶（學名：Draba lanceolata）係十字花科葶藶屬下嘅一個種。
錘骨

錘骨（粵拼：ceoi4 gwat1，malleus）係人體耳仔入面嘅骨，係三嚿聽小骨嘅其中一嚿，連住耳膜同砧骨。
錐栲

錐栲（粵拼：zeoi1 haau2；學名：Castanopsis chinensis），又嗌錐栗（zeoi1 leot6），簡稱錐，臺灣又叫桂林栲，係山毛櫸科錐屬嘅常綠喬木，喺中國兩廣同雲貴湘地區可以搵到。

用途
植株喺中國內地當成綠化樹種嚟種。樹幹可以用嚟整傢俬、建築同農具；籽可以榨油；籽仁可以浸酒、整豉油、豆腐同糕點；樹皮同殼斗可以提取栲膠。
錐體

錐體係幾何學入面一種常見嘅三維多面體。錐體分為頂點、底面同側邊嘅部份。而側邊一定係三角形或者曲面，先至係錐體。
錒系元素

錒系元素（用An表示）又叫5f過渡系，佢係週期表中錒（Ac）到鐒（Lr）總共有15種元素，佢哋都有放射性。
1789年德國嘅克拉普羅特（M.H.Klaproth，1743-1817）喺臘青鈾礦入面發現咗鈾，佢係啲人認識嘅第一個錒系元素。跟住陸續發現咗錒、釷同鏷。鈾以後嘅元素都係喺1940年後用人工核反應合成嘅，叫做人工合成元素。
錒系元素喺元素週期表下面另立嘅橫排度。
維基同享有多媒體嘅嘢：Actinides
閏六月十九

閏六月十九係黃曆閏年時閏六月第十九日。因為閏六月唔係年年有，平時紀念都會響六月十九。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月十二

閏六月十二係黃曆閏年時閏六月第十二日。因為閏六月唔係年年有，平時紀念都會響六月十二。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月廿三

閏六月廿三係黃曆閏年時閏六月第廿三日。因為閏六月唔係年年有，平時紀念都會響六月廿三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月十五

閏六月十五係黃曆閏年時閏六月第十五日。因為閏六月唔係年年有，平時紀念都會響六月十五。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月十六

閏六月十六係黃曆閏年時閏六月第十六日。因為閏六月唔係年年有，平時紀念都會響六月十六。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月十四

閏六月十四係黃曆閏年時閏六月第十四日。因為閏六月唔係年年有，平時紀念都會響六月十四。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月廿七

閏六月廿七係黃曆閏年時閏六月第廿七日。因為閏六月唔係年年有，平時紀念都會響六月廿七。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月十三

閏六月十三係黃曆閏年時閏六月第十三日。因為閏六月唔係年年有，平時紀念都會響六月十三。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月廿一

閏六月廿一係黃曆閏年時閏六月第廿一日。因為閏六月唔係年年有，平時紀念都會響六月廿一。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
閏六月十八

閏六月十八係黃曆閏年時閏六月第十八日。因為閏六月唔係年年有，平時紀念都會響六月十八。

大件事
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日出世嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。

響呢日死嘅人
呢段公元係跟儒畧曆。
儒畧曆1582年10月4號之後一日，係額我畧曆1582年10月15號。下面公元跟額我畧曆計。
谷澤達也

谷澤達也（1984年10月3號—）係日本足球員，司職中場，效力町田澤維亞。
谷粟

谷粟（粵拼：guk1 suk1；簡化字：谷粟；英文：Jason；7月5號—），係中國編曲人。

經歷
佢喺《我是歌手》第三季為胡彥斌、韓紅編曲。同年，都喺蒙面歌王為許茹芸、沙寶亮、李克勤編曲。佢喺《我是歌手》第四季嘅2016雙年巔峰會為胡彥斌編曲。佢喺《歌手2018》為蘇詩丁編曲。佢喺《歌手2019》為劉歡編曲。佢喺《歌手·當打之年》為吉克雋逸編曲。佢負責過胡彥斌《高貴與卑微》嘅編曲部分。
谷氏

谷（粵拼：guk1）係唐人姓氏，喺《百家姓》裏頭排第228位。

名人
呢篇谷氏係同姓氏有關嘅楔位文章，重未寫完嘅。麻煩你幫手充實佢。
谷真一郎

谷真一郎（1968年11月13號—）係日本足球員，司職前鋒，曾經喺1990年爲日本足球代表隊出場1次。
谷田悠介

谷田悠介（1983年9月22號—）係日本足球員，司職中場，效力過富山勝利，及鳥棲砂岩。
豁出去漫遊

《豁出去漫遊》（Girls' Talk: Travel）係香港電視娛樂製作嘅清談節目，Girls' Talk系列之一，2017年4月6號到2018年7月12號逢禮拜四23:15-23:30喺ViuTV播。
節目主持會分享到唔同國家嘅遊埠經驗，用視像通話形式同喺外國遊埠嘅女仔傾，或者請嚟女性遊埠專家傾，分享佢哋之前一個人遊埠嘅經驗。每集都會提供相關地方嘅遊埠資訊畀觀眾參考。

節目調動
2018年6月14號：由於直播《2018 FIFA世界盃 - 俄羅斯 對 沙特阿拉伯》，所以停播一次。
2018年6月21號：由於直播《2018 FIFA世界盃 - 丹麥 對 澳洲》，所以停播一次。
谷池洋平

谷池洋平（1977年4月5號—）係日本足球員，司職後衞，效力過神戶勝利船，德島漩渦，栃木SC，及索尼仙台。
谷超豪

谷超豪（1926年5月15號—2012年6月24號）係中國當代數學家，溫州出世，1948年浙江大學龍泉分校數學系畢業。1959年摞埋莫斯科大學數學物理科學博士學位，主要研究方向有偏微分方程、微分幾何、數學物理等。
2009年8月6號，經國際小行星中心同埋國際小行星命名委員會批准，編號171448嘅小行星被命名為「谷超豪星」。
2012年6月24號01時08分喺上海死，享年87歲。
通靈之王

《通靈之王》（英文：Psychic King）係香港電視廣播有限公司靈異節目，由梁思浩、王嘉慧、伍韻婷主持，係香港電視史上首個以通靈比賽為主題嘅真人騷，邀請咗15名來自不同流派嘅自稱「通靈專家」，等觀眾透過節目進入靈異、奇情同埋超乎想像嘅世界。本節目由香港時間2022年7月11號起，逢星期一至三22:30－23:15在翡翠台播放。
呢個節目係梁思浩同無綫電視關係破裂後18年，獲曾志偉邀請後重返無綫主持嘅首個節目，因而受到唔少人討論，但節目亦比人批評鼓吹迷信，抄襲外國節目，梁思浩嘅表情亦被指過於誇張。
呢個節目原定2022年7月6號首播，適逢作家倪匡月頭離世，嗰日改播特備節目《送別倪匡 笑遊時空》，令呢個節目順延到7月11號首播。

被基督教團體批評
節目未播出之前，已經有多個香港基督教團體提出反對，指出節目導人迷信，要求信徒發起聯署信要求停播。

抄襲俄羅斯《通靈之戰》
呢個節目亦被指抄襲俄羅斯長壽靈異節目《通靈之戰》。兩者內容都係通靈者比賽嘅真人騷，參加者通過唔同測試去找尋真相，而最後就由觀眾投票揀選最強嘅通靈者。而且有啲網民亦覺得整體質素比唔上俄羅斯嘅節目，而且梁思浩表情誇張，令人反感。
通遼機場

通遼機場（tung1 liu4 gei1 coeng4）係喺中國嘅一個機場，喺1958年嗰陣起好。
通霄鎮

通霄鎮（臺灣客家語四縣腔：tungˊ seuˊ ziinˋ；臺灣閩南話：Thong-siau-tìn），係臺灣苗栗縣嘅一個鎮，喺台灣中北部，苗栗縣西南部。人口組成閩、客參半，客家人比例約佔45%。
通靈

通靈係同睇唔到嘅死者靈魂溝通嘅行為，識通靈嘅人叫靈媒。到目前為止，通靈無任何科學根據。
通靈感應

《通靈感應》（Hereafter）係一部2010年美國奇幻電影，由奇連伊士活做導演，史提芬史匹堡做監製。主演係麥迪文、Cécile de France。
通霄站

通霄車站喺台灣苗栗縣通霄鎮，係臺灣鐵路管理局海岸線嘅鐵路車站。

車站構造
通霄車站月台
島式月台、岸式月台各一座。
通靈之王2

《通靈之王2》（英文：Psychic King 2）係香港電視廣播有限公司嘅靈異節目，《通靈之王》續作，由梁思浩、王嘉慧、陳懿德做主持，喺2023年11月27號到12月13號香港時間逢禮拜一到三22:30到23:05喺翡翠台播。節目招募20個參賽者進行通靈比試。
通靈少女

《通靈少女》係一套臺灣電視劇，由郭書瑤、蔡凡熙、陳慕義、鄭茵聲、謝翔雅主演，由臺灣公共電視、HBO Asia、同星加坡稜聚傳播合製，2017年播。
通霄交流道

通霄交流道係台灣國道三號嘅交流道，喺台灣苗栗縣通霄鎮，指標為144.5k。
醴泉

醴泉，1964年改名做禮泉，係中國陝西咸陽一個縣，總面積1018平方公里，人口52萬。
醫靈誕

醫靈誕，減筆寫做醫靈𧩙、醫靈旦，係醫靈嘅寶誕。寶誕響三月十五。
醬料

醬料係一種液態或者糊狀嘅嘢，可以用嚟食同調味。

一覽
建議將篇文拆去醬料一覽。（討論）
黑胡椒醬
蒜味茄汁意大利麵醬
紅燴海鮮醬
海皇XO醬
米醬
BBQ烤肉醬
桂林辣椒醬
沙爹醬
叉燒醬
柱候醬
穌梅醬
蒜蓉辣椒醬
黃豆醬
泰式甜辣醬
梅子排骨醬
紅咖哩醬
青咖哩醬
極品鮑魚XO醬
沙律醬
黃咖哩醬
麻婆豆腐醬
韓式辛辣醬
芝麻醬
沙茶醬
麻辣醬
番茄醬
辣豆瓣醬
魚香茄子醬
甜酸排骨醬
糖醋骨醬
XO醬
甜醬
磨豉醬
咸魚醬
蝦醬
豆瓣醬
花生醬
海鮮醬
醬汁金錢肚

醬汁金錢肚係種點心，用醬汁炆牛肚，醬汁可以係柱侯、沙嗲、滷水甚至咖喱。
醴泉郡

醴泉郡（韓文：예천군／醴泉郡 Yecheon gun */?）係大韓民國慶尚北道嘅一個郡。
醫院波

醫院波嘅意思即係話，當踢足球嘅時候，一位球員諗住交個波畀隊友，點知嗰個接應嘅隊友身邊其實已經有對方球員接近緊，令到呢個接應嘅球員接呢球接得好狼狽，甚至差啲交失而將個波畀咗對手，或者引到對手球員向接應嘅隊友飛剷，差啲令隊友受傷入醫院；講得簡單啲，就係因為個球員畀個波「到喉唔到肺」，噉呢啲傳球就可以話係畀醫院波。
呢句術語最普遍係喺講波佬嘅口中聽到。
醫院山

醫院山（英文Hospital Hill），又叫薛威厘山（Mount Shadwell），係香港灣仔南面一座山，響摩理臣山西面、巴里士山北面。
醫院管理局

醫院管理局（英文：Hospital Authority，HA），簡稱醫管局，係香港負責管公立醫院同診所嘅法定機構。嚮1990年12月1號根據《香港法例》第113章《醫院管理局條例》成立，1991年12月正式接管醫院事務署下面全港公立醫院。
醫院道

醫院道（英文：Hospital Road）係香港島中西區一條路，喺西營盤東邊街近第二街至上環（半山區）西摩道出口，近香港合一堂。沿路有幾間醫院。

地理
醫院道喺皇后大道西同般咸道之間，係一條斜路。海拔高度落差唔細，似香港島西半山山腰經典景觀，坐南向北，戶戶西環維多利亞港海景，望西九龍同青馬大橋咁。

公共交通
小巴路線：12（往觀龍樓方向）及45A（去第一街–正街街市方向）醫院道東行線。
醫院

醫院（英文Hospital），亦叫病院，係醫病嘅樓，畀病人醫治，有醫生同護士駐守，亦有醫療設備。醫院通常有病牀，畀病人留醫。
醫院設備齊過診所。
金成汗

金成汗（1912年11月17號—1984年5月29號）係大韓民國足球員，司職前鋒，曾經喺1940年間爲日本足球代表隊出場1次。
金成源

金成源，係大韓民國嘅一個男藝人同埋歌手。
金承洙

金承洙，係大韓民國嘅一個男藝人同埋演員。
金成賢

金成賢，係大韓民國嘅一個男藝人同埋歌手。
阿倫柏祖

阿倫柏祖（英文：Alan Pardew，1961年7月18號—）係英倫足球領隊、前足球員。球員時期踢中場，效力過雷丁足球會、水晶宮足球會、查爾頓。
阿倫雅堅

阿倫雅堅（英文：Alan Arkin，1934年3月26號—）係美國演員，憑電影《陽光小小姐》攞過奧斯卡金像獎最佳男配角，其他出名演出包括電影《ARGO–救參任務》。
阿倫雷奈

阿倫．雷奈（Alain Resnais，1922年6月3號—2014年3月1號）係一個出名嘅法國導演。

生平
雷奈1922年6月3號喺法國布丹南部嘅一個小城出世。佢十三、十四歲嘅時候，佢就拍咗首齣八毫米電影。到咗佢廿幾歲時，決定以拍電影作為佢嘅事業。廿一歲時，佢考入法國高等電影學院學習，但一年後就因為覺得嗰度太學術化太理論化而退學。佢話佢喺昂利．朗瓦嘅法國電影資料館裏頭睇到嘅世界電影傑作，得益更多。
雷奈喺佢拍攝獲得奧斯卡獎項嘅短片《梵高》（1948）之前，就已經拍咗好幾部十六毫米短片同中長度嘅電影，大部份都係紀錄默片，亦有一啲劇情片。《梵高》之後，《夜與霧》（1955）令佢更加成功。
1958年，一組日本同法國製片人委託佢拍一套有關廣島原爆嘅紀錄短片，但係雷奈唔想以紀錄片形式拍攝呢個題材，就反建議畀佢同小說家瑪嘉烈特．杜克絲合作，結果就係《廣島之戀》呢齣法日合作嘅劇情電影。雷奈喺《廣》片中捨棄咗傳統敘事嘅時間概念，融合過去、現在與未來於一體，又引用咗複雜嘅閃回技巧（flashback），將現實同回憶調和。
《廣》片成功之後，雷奈喺1961年拍出另一齣經典名作《去年在馬倫巴》，奠定雷奈國際級大師嘅地位。
雷奈嘅作品對敍事形式非常自覺，以多種方式去拆解敘事結構，喺作品裏頭發明唔少唔同嘅說故事新法。有人話雷奈係一位形式主義者，同時亦係一位「作者」，因為佢自始至終關心某啲主題，而且一直以高度個人化嘅技巧，去解決探索呢啲問題時遇到嘅困難。
阿倫·蘇加

阿倫·蘇加係一個英國創業家、政治人、自傳作者、實業家、電腦科學家。
阿倫列特

阿倫列特（Alan Ladd，1913年9月3號—1964年1月29號）係一個美國嘅男演員、製片人、配音員，佢喺1932年出道。
阿倫柏加

阿倫柏加出生於北倫敦嘅藍領家庭，1960年代到1970年代以寫廣告文案起家，後來轉幫電視廣告寫腳本，其中最出名嘅當屬仙山露（Cinzano）苦艾酒喺英國嘅系列廣告。柏加喺2002年新年期間被授以爵級勳章，2005年新特蘭大學（University of Sunderland）授予藝術榮譽博士學位，當時同佢交情匪淺嘅普特南正正就係嗰間大學嘅校長。
阿倫狄龍

阿倫狄龍（法文：Alain Delon，1935年11月8號—2024年8月18號）係法國男演員，1950年代到2010年代活躍，1984年曾經攞法國凱撒獎最佳男主角獎。
鄭曉男

鄭曉男 （英文：Hugo Cheng Hiu Nam，2015年1月16號—），係香港男童星，屋企三兄弟都係童星。
鄭有智

鄭有智，係大韓民國嘅一個女藝人同埋歌手。
鄭昭娟

鄭昭娟，係大韓民國嘅一個女藝人同埋歌手。
鄭景文

鄭景文係香港親中派政治人物兼漁農界人士。

選舉經歷
喺2021年9月，佢成為香港特别行政區選舉委員會漁農界委員。
鄭曉松

鄭曉松（1959年9月—2018年10月20號）係中國政治人物。佢祖籍河北石家莊，喺北京出世。1983年1月參加工作，1986年5月加入中國共產黨。佢喺挪威奧斯陸大學挪威語專業（外國學員班）畢業。
鄭先後喺外交部、新華社香港分社、財政部、亞洲開發銀行、福建省人民政府、中共中央對外聯絡部做工。2017年9月底，佢出任澳門中聯辦主任。
2018年10月21號，國務院港澳事務辦公室公佈，鄭曉松因患抑鬱症20號晚喺澳門屋企墜樓身亡，終年59歲。
鄭智

鄭智（簡化字：郑智，1980年8月20號—）係中華人民共和國嘅足球員，遼寧瀋陽人。佢以前做過中國足球代表隊隊長，以前喺深圳健力寶、山東魯能泰山、查爾頓（英倫）同埋些路迪（蘇格蘭）踢過波，依家踢緊廣州恆大，重做埋隊長。2013年11月26號攞到亞洲足球先生。2016年12月28號攞過中超足球先生。
2017年10月22號晚黑喺廣州恆大淘寶同貴州恆豐智誠嘅比賽結束之後，由於廣州恆大淘寶成功七連冠，佢亦超過李明同陳東，成為中國足球史上國內頂級聯賽攞冠軍次數最多嘅足球員。
鄭普碩

鄭普碩，係大韓民國嘅一個男藝人同埋演員。
鄭智化

鄭智化（1961年11月14號—），臺北市龍山區（今萬華區）人，籍貫福建省福州市，台灣男歌手。兩歲嗰陣患小兒麻痹症之後不良於行。出道前曾經喺廣告界工作6年半，做到1989年。代表作有《單身逃亡》、《墮落天使》、《水手》、《星星點燈》、《大國民》，因其中包含嘅勵志精神，喺1990年代初廣受歡迎到至今都廣為流傳。1999年結婚後淡出音樂界，並轉投資訊科技行業。

著作
《私房話：『世界上只有一件事是不變的，那就是世界會變。』》，出版年：1992年11月，作者：鄭智化，出版社：台灣躍升文化，ISBN 9789576302107。
《墮落天使：是一首歌，也是一個真實的故事……》，出版年：1990年12月，作者：鄭智化，出版社：躍升文化，ISBN 9789576301025。

感情生活
鄭智化17歲時拍緊拖，但因女方屋企人反對而寫下嘅遺書，之後自殺唔成功，後來佢將遺書改寫成歌曲《別哭，我最愛的人》。
鄭智化喺1999年同張鈺雅結婚，佢哋有一個女鄭安琪。

事件
曾經有中國網站謠傳鄭智化因為《大國民》一曲，俾台灣政府拉咗而絕跡台灣樂壇，甚至係俾人打斷腳。後來鄭智化澄清，自己只係轉投咗資訊科技行業；同埋佢行路唔好，係因為細個患咗小兒麻痺症。
陰澳

陰澳（粵拼：jam1 ou3，英文：Yam O）係香港大嶼山東北一個長袋形港灣。最入面叫做陰澳叾（Yam O Tuk，粵拼：jam1 ou3 duk1）[未記出處或冇根據]。佢開口西北岸係鹿頸，門口東南岸係大陰。行政上陰澳係歸荃灣區，而村就屬荃灣鄉事委會員。
地形來講，「澳」就係而家叫嘅「港」，俾山環抱住，另有出海口，係啱畀船隻停泊嘅地方。喺風水嚟講山北或者水南叫陰，而陰澳喺大嶼山北，所以呢個澳就叫做「陰澳」。

木塘
陰澳成港三面俾山圍住，所以比較風平浪靜。響澳西北岸鹿頸到陰澳叾之間有個沙灘叫陰澳灣，水比較淺。個灣出就係陰澳最出名嘅陰澳木塘，可以話係天然木倉。木塘利用呢個天然環境，響個澳中間棟好多支木樁，固定放響水上嘅木。
木塘原本唔係陰澳灣一段，因為要起北大嶼山高速公路（青嶼幹綫）、香港地鐵機場快綫同東涌綫，所以陰澳東南岸填海拉直。木塘因為咁縮到去陰澳灣度。

欣澳
欣澳交通交匯，背後個山係大陰頂
大陰頂個位度對出，原本有打水灣。因竹篙灣起香港迪士尼樂園，響度填海起咗個地鐵站，個名用陰澳諧音，叫「欣澳」（Sunny Bay），站附近新填地亦叫做欣澳，配合迪士尼樂園開心主題。
陰目偵信

《陰目偵信》（英文：YUM Investigation）係2023年開拍同上畫嘅港產片，由梁業、何啟華、郭嘉駿、吳保錡主演，梁國輝執導。故仔講幾位有唔同能力嘅偵探去查同鬼有關嘅案件。
陰氏

陰（粵拼：jam1）係唐人姓氏，喺《百家姓》裏頭排第283位。

名人
呢篇陰氏係同姓氏有關嘅楔位文章，重未寫完嘅。麻煩你幫手充實佢。
陰聲調

陰聲調係漢語聲調嘅分類。中古漢語裏頭，清聲母嘅字歸陰聲調。如今普通話只有平聲仍然分為陰平聲（第1聲）同陽平聲（第2聲），其他聲調已經陰陽不分。其他漢系語言嘅聲調，都各自有陰陽合併嘅現象；唯獨是粵語依然完完整整咁，保存住中古漢語陰、陽聲調嘅分別。
粵語裏頭嘅陰聲調有五個：陰平聲（第1聲）、陰上聲（第2聲）、陰去聲（第3聲）、陰入聲（第7聲）、中入聲（第8聲）。呢幾個聲調嘅調值（即係聲音嘅頻率），明顯高過其餘四個陽聲調，呢個亦係粵語嘅一個特式。其他漢語嘅陰聲調（如果有分嘅話），未必一定高音過對應嘅陽聲調；例如閩南廈門話嘅陰去調（第4聲），調值係21，高唔過調值係22嘅陽去聲（第5聲）；又例如天津話嘅陰平聲調值係21，低過陽平聲嘅35。
陰曆

陰曆，太陰之曆，曆一種。陰曆睇月，按月相之盈虧，來判斷月嘅周期，此為朔望月。另有種陰曆，按月行白道上，月每日行，皆對唔同恆星，月返去到同一星位，或者睇同一赤經，此為恆星月。恆星月短過朔望月，兩者相差兩日。
朔望月而言，朔在日月相合，日同月同一赤經，睇唔到月。望，在日月相沖。日同月相反方向，會見月圓。朔之後初見月光叫朏。古時至初都以朏做月首，至為直觀。後尾計算技術高咗，計到日月同經，用朔來就更精準。月相除咗方便睇之外，日月方位，會影響潮漲潮退，月相光暗，會改變生物行為，生理週期，捕獵、捕魚，或者兵家等，都要睇埋朔望月。朔望月平均為二十九日半左右，大概輪流小月二十九日，大月三十日就可以。之不過，月繞地球軌道唔係正圓，所以有快有慢，真真要啱朔望，連續幾個大月都可能。
恆星月，要睇星象，逐日所到之星為月舍，睇月嘅星位，就得出邊一日。由於恆星月有介乎二十七日到二十八日，會有二十八宿或二十七宿。
華夏有兩者都有用到。朔望月為曆法基礎，以朔日為月首，而且日食月食，亦與朔望月相關，必須計算。恆星月，為上古之民紀日所用，衍生出二十八宿。之不過後尾已好少用來紀日，而且歲差之故，流傳二十八宿位置，同白道偏離好大，除非換一套先有用。大宋以來通書寫二十八宿，與天象無關，實為占卜之演禽術得來。
有陰曆自有陽曆，按日行斷定年季同埋日。華夏唔單止用陰曆，重有用陽曆，即二十四節氣，七十二候。
回曆保留上古遺風，用朔望月編曆，皆因回教先知話要睇朏之日，定為月首。十二個月為一年。故此回曆，同季節完全無關，完全用唔到農事之上。而十二個月係短陽曆十日左右，年數會快過陽曆好多。所以實務唔靠回曆，回曆只限於宗教同紀日之用。
陰毛

陰毛（英文：pubic hair）係生喺陰部同埋大髀內側周圍嘅毛，男女都會有。

生長
由正面、側面同背脊睇男人嘅陰毛分佈
人嘅陰毛由青春期開始出現，男仔大約介乎10至14歲、女仔約介乎9至14歲。大個之後男人嘅陰毛主要生喺條脧對上以及膥袋外面，女人嘅主要生喺陰唇對上位置。

文化
因為著比堅尼游水裝可能會露出部份陰毛，脫毛行業會將呢個部位叫比堅尼位，過程叫比基尼脫毛（中文：比基尼脫毛）。但有女仔全脫陰毛後，發現屙尿嘅時候尿束會亂散唔再集中，甚至會流落大脾，所以相信女仔陰毛有引導尿束嘅功能。
響俗語嚟講，無陰毛嘅男人叫青龍男；無陰毛嘅女人叫白虎女‎。
陰蒂

陰蒂（Clitoris，κλειτορίς），又叫「陰核」（或源自日本書），舊醫書又叫「璿臺」、「俞鼠」、「雞舌」、「榖實」，説文通訓定聲又叫「臭鼠」，係一個雌性哺乳動物嘅性器官。喺人類，形狀好似粒鈕一樣，喺兩塊陰唇（labia minora）交接點前面，喺尿道同陰道上面。唔似陰莖咁（佢哋係同源 (biologically homologues)）陰蒂唔包含尿道尾尾部份，刺激陰蒂會有性快感。
陰極

陰極（粵拼：jam1 gik6，英文：Cathode）係電流流出到外部電路嘅極，也即係電子從外部電路流落嚟嘅極。喺電化學當中，佢係發生還原反應嘅電極。相對地，陽極（英文：Anode）就係發生氧化反應嘅電極。喺電解池度，陰極係有過量負電荷嘅線或者板，所以陽離子會趨向陰極方向移動，跟住喺陰極度發生還原反應。
聚集電子嘅陰極通過加熱抑或其他手段可以令到啲電子飛出，形成陰極射線。噉樣嘅裝置叫做陰極射線管。
陰溥

陰溥（粵拼：jam1 pou2；?—?）係三國嗰時嘅人，亦都係劉璋嘅下屬。劉璋當時係益州嘅軍閥，佢要防住喺隔籬荊州嘅劉表，原本用來擋住劉表嘅趙韙因爲造反而畀佢殺咗，劉璋聽講曹操要征服荊州，已經打低漢中，於是派陰溥做使者向曹操表達敬意，曹操於是封咗劉璋做振威將軍，亦都封咗佢阿哥劉瑁做平寇將軍，但實際上都係得個名啫。
陰蝨

陰蝨（Pthirus pubis），俗稱三角蝨，係一種寄生喺人體毛髮嘅寄生蟲，長約1至3毫米，冇翼。因常見於陰部，所以叫做陰蝨。